# คงศักดิ์ ตันไพจิตร
ศาสตราจารย์ นพ.คงศักดิ์ ตันไพจิตร ผู้เชี่ยวชาญอายุรศาสตร์คลินิก มหาวิทยาลัยวอชิงตัน เซนต์หลุยส์ สหรัฐอเมริกา [9] เป็นแพทย์ผู้ชำนาญทางอายุรศาสตร์ โรคข้อ และโรคภูมิแพ้ ได้รับเลือกลงในหนังสือสารบัญบุคคลดีเด่นของโลก (Marquis-Who's Who in the World) และเลือกลงในหนังสือสารบัญบุคคลดีเด่นของสหรัฐ (Marquis-Who's Who in America) และได้รับเลือกลงในหนังสือสารบัญแพทย์ที่เก่งที่สุดในสหรัฐ (Guide to America 's Top Physicians (Consumers' Research Council of America)) [22] 

นพ.คงศักดิ์ ได้เป็นแพทย์ฝึกหัดเฉพาะทางภาควิชาอายุรศาสตร์ที่ประเทศสหรัฐอเมริกา ณ Detroit General Hospital ,Wayne State University, Detroit, Michigan ต่อมาได้เป็นแพทย์ประจำบ้านในภาควิชาอายุรศาสตร์ และ Fellow in Rheumatology & Immunology ที่ Barnes Hospital, Washington University , St. Louis , Missouri ซึ่งเป็นหนึ่งในสิบ (Top 10) ของมหาวิทยาลัยแพทย์ที่ดีที่สุดในสหรัฐอเมริกา หลังจากนั้นได้เป็นอาจารย์ที่มหาวิทยาลัยแห่งนี้ และปัจจุบันเป็น Professor of Clinical Medicine, Washington University in St. Louis [22] 

นพ.คงศักดิ์เป็นประธานสมัชชาพุทธแห่งมหานครเซนต์หลุยส์ (Chairman, Buddhist Council of Greater St. Louis) [10] เป็นผู้ร่วมก่อตั้งวัดพระศรีรัตนาราม เมืองเซนต์หลุยส์เมื่อปี พ.ศ. 2526 [2] 

เป็นอาจารย์สอนวิปัสสนากรรมฐาน ณ วัดพระศรีรัตนาราม ตั้งแต่ปี พ.ศ. 2533 จนถึงปัจจุบัน  [2] เป็นอาจารย์ผู้บรรยายธรรม และสอนปฏิบัติธรรมตามมหาวิทยาลัย โรงเรียน สถาบันต่าง ๆ ทั้งในประเทศสหรัฐ และประเทศไทย ตั้งแต่ปี พ.ศ. 2528 จนถึงปัจจุบัน 

มีผลงานสิ่งตีพิมพ์ในวารสารเกี่ยวกับเรื่องจิตและพุทธศาสนา มากกว่า 35 เรื่อง และมีหนังสือที่ประพันธ์และตีพิมพ์หลายเล่มทั้งภาษาไทยและภาษาอังกฤษ อาทิเช่น สติ-กุญแจไขชีวิต, ภาวนา ภาษาธรรม, พุทธอัจฉริยะ, โลกแปรผันอัศจรรย์พุทธอัจฉริยะ, ไขปัญหาสัจธรรมและวิทยาศาสตร์, พุทธกับแพทย์และสติปกป้องเยียวยาโลก, Buddhism Answers Life, Essence of Life: Mindfulness & Self-Awareness [1] ตลอดถึงได้สร้าง Buddhism & Science Facebook page [8] เพื่อเผยแพร่พุทธธรรม และได้สร้าง videoclips และเทปเสียงบรรยายธรรมะ ทั้งภาษาไทยและอังกฤษเป็นจำนวนมากกว่า 80 ขุด [2, 15] ในการสอนแนววิธีปฏิบัติธรรมที่ลัดสั้นและได้ผล เพื่อใช้ประกอบในการดำรงชีวิตอย่างมีสติและความรู้สึกตัว ให้มีชีวิตที่มีสุขสมบูรณ์ [7, 24] 

มีผลงานโดดเด่นจนได้รับรางวัลพระราชทานเสาเสมาธรรมจักร จากสมเด็จพระเทพรัตนราชสุดาฯในปี พ.ศ. 2551 [8, 23]

 ประวัติการศึกษา [22] 
 พ.ศ. 2509 อุดมศึกษา อนุปริญญา วิทยาศาสตร์การแพทย์ สาขาเตรียมแพทย์ มหาวิทยาลัยมหิดล เป็นที่หนึ่งของรุ่น
 พ.ศ. 2513 ปริญญา(เกียรตินิยม) แพทย์ศาสตร์บัณฑิต มหาวิทยาลัยมหิดล
 พ.ศ. 2513 รางวัลเหรียญเงิน คณะแพทย์ศาสตร์ศิริราชพยาบาล มหาวิทยาลัยมหิดล รางวัลเหรียญทองแดงด้วยคะแนนสูงสุดในวิชาสรีรวิทยา ชีวเคมี และเภสัชวิทยา และรางวัลเหรียญทองแดงด้วยคะแนนสูงสุด ในวิชาอายุรศาสตร์
 พ.ศ. 2553 ดุษฎีบัณฑิตกิตติมศักดิ์ สาขายุทธศาสตร์การพัฒนาภูมิภาค(การสื่อสารวิทยาศาสตร์) มหาวิทยาลัยราชภัฏสุรินทร์
 พ.ศ. 2554 ศิษย์เก่าแพทย์ศิริราชดีเด่น จากสมาคมศิษย์เก่าแพทย์ศิริราช ในพระบรมราชูปถัมภ์
 Straight Medical Internship. Detroit General Hospital, Wayne State University, 1971-1972
 Jr. & Sr. Residency in Internal Medicine, Barnes Hospital, Washington University (St. Louis), 1972-1974
 Fellow in Rheumatology &Immunology, Washington University(St. Louis), 1974-1976
 Diplomate, American Board of Internal Medical, 1974
 Diplomate, American Board of Rheumatology , 1976
 Diplomate, American Board of Allergy & Immunology, 1977
 Certificate, Specialist in Rheumatology, Royal College of Physician of Canada, 1976
 FACP , FRCP(C) , FACR , FAAAAI [22]

 ประวัติการทำงาน 
 ศาสตราจารย์ภาควิชาอายุรศาสตร์คลินิก มหาวิทยาลัยวอชิงตัน เซนต์หลุยส์ สหรัฐอเมริกา [9]
 พ.ศ. 2542  - ปัจจุบัน ประธานสมัชชาพุทธแห่งมหานครเซนต์หลุยส์ [10]
 พ.ศ. 2526-2527 และพ.ศ. 2528-2554 เลขานุการและกรรมการบริหาร วัดพระศรีรัตนาราม เมืองเซนต์หลุยส์ สหรัฐอเมริกา
 พ.ศ. 2554 - ปัจจุบัน ประธานกรรมการฝ่ายฆราวาส รองประธานกรรมการบริหาร วัดพระศรีรัตนาราม เมืองเซนต์หลุยส์ สหรัฐอเมริกา [21]
 พ.ศ. 2541 และพ.ศ. 2543 เหรัญญิก และกรรมการบริหาร สมาคมแพทย์ไทยในสหรัฐ (Thai Physicians Association of America)
 พ.ศ. 2543 จนถึงปัจจุบัน เหรัญญิก และกรรมการบริหาร มูลนิธิแพทย์ไทย-อเมริกา (Thai-American Physicians Foundation) [13]
 พ.ศ. 2547-2550 กรรมการบริหาร United Nations Association of Greater St. Louis
 พ.ศ. 2533 จนถึงปัจจุบัน เป็นอาจารย์สอนวิปัสสนากรรมฐาน ณ วัดพระศรีรัตนาราม ประเทศสหรัฐอเมริกา [2]
 พ.ศ. 2528 จนถึงปัจจุบัน เป็นอาจารย์ผู้บรรยายธรรมและสอนปฏิบัติธรรมตามมหาวิทยาลัย โรงเรียน สถาบันต่างๆทั้งในประเทศสหรัญ และประเทศไทย ตลอดถึงเผยแพร่ทางอินเทอร์เน็ตและทีวี [7, 8, 15, 16, 17. 18, 19, 20]

 ผลงานหนังสือ [1,14, 22] 
 สติ-กุญแจไขชีวิต
 ภาวนา ภาษาธรรม
 พุทธอัจฉริยะ [3]
 โลกแปรผัน อัศจรรย์พุทธอัจฉริยะ (พุทธกับวิทยาศาตร์)
 ไขความลับของสัจธรรมและวิทยาศาสตร์ [4]
 พุทธกับแพทย์และสติปกป้องเยียวยาโลก [11]
 Buddhism Answers Life [22]
 Essence of Life : Mindfulness & Self-Awareness [22]

 เกียรติคุณและรางวัล 
 พ.ศ. 2554 ได้รางวัลศิษย์เก่าแพทย์ศิริราชดีเด่น จากสมาคมศิษย์เก่าแพทย์ศิริราช ในพระบรมราชูปถัมภ์ [12]
 พ.ศ. 2551 ได้รางวัลพระราชทานเสาเสมาธรรมจักรจากสมเด็จพระเทพรัตนราชสุดาฯ เมื่อวันที 13 พฤษภาคม 2551 [23]
 พ.ศ. 2534 ได้รางวัลเกียรติคุณจากนายกเทศมนตรี นครเซนต์หลุยส์
 พ.ศ. 2543 ได้รางวัลโล่เกียรติคุณจากวัดพระศรีรัตนาราม
 ได้รับเลือกลงในหนังสือสารบัญบุคคลดีเด่นของโลก (Marquis-Who's Who in the World) [22]
 ได้รับเลือกลงในหนังสือสารบัญบุคคลดีเด่นของสหรัฐ (Marquis-Who's Who in America) [22]
 ได้รับเลือกลงในหนังสือสารบัญแพทย์ที่เก่งที่สุดในสหรัฐ(Guide to America 's Top Physicians: Consumers' Research Council of America) [22]